Լյուկ Ֆրիդեն

**Լյուկ Ֆրիդեն** (, ), լյուքսեմբուրգցի քաղաքական գործիչ, իրավաբան, ֆինանսների նախկին նախարար, Եվրոպական առևտրի և արդյունաբերական պալատների ասոցիացիայի նախագահ (2022-2023)։

2023 թվականին Լյուկ Ֆրիդենը նշանակվել է Լյուքսեմբուրգ վարչապետ։

## Կենսագրություն
Լյուկ Ֆրիդենը ծնվել է 1963 թվականի սեպտեմբերի 16-ին։ Նա իրավաբանություն է սովորել Լյուքսեմբուրգի և Փարիզի համալսարան 1 Պանթեոն-Սորբոնի համալսարաններում, 1987 թվականին նա իրավագիտության մագիստրոսի կոչում է ստացել Քեմբրիջի համալսարանում, մեկ տարի անց ավարտել է Հարվարդի համալսարանի իրավաբանական ֆակուլտետը։

1989-1998 թվականներին զբաղվել է փաստաբանական գործունեությամբ։ Լյուկ Ֆրիդենը դասախոսություններ է կարդացել Լյուքսեմբուրգի համալսարանում և սահմանադրական և բանկային իրավունքի թեմաներով գրել հոդվածներ։ 1991-1994 թվականներին եղել է «RTL Radio Lëtzebuerg» ռադիոյի իրավական հարցերի և արտաքին քաղաքականության ​​մեկնաբան։

1994 թվականին Լյուկ Ֆրիդենն առաջին անգամ ընտրվել Է Քրիստոնեա-սոցիալական ժողովրդական կուսակցության պատգամավորների պալատի անդամ։ Մինչև 1998 թվականը եղել է ֆինանսների և բյուջեի կոմիտեն և սահմանադրական հարցերի հանձնաժողովի ղեկավար։ 1999, 2004, 2009 և 2013 թվականներին պատգամավոր է ընտրվել, սակայն իր պետական ​​լիազորությունների ընթացքում մանդատ չի ստացել։ 1998 թվականին վարչապետ Ժան Կլոդ Յունկերը Լյուկ Ֆրիդենին նշանակել է արդարադատության նախարար, բյուջեի նախարար և խորհրդարանի հետ կապերի նախարար։ Լյուկ Ֆրիդենը եղել է եվրոյի արժույթի ներդրման պատասխանատու։ 1999 թվականի հունիսի ընտրություններից հետո նույն վարչապետի նոր կառավարությունում նա կրկին ստանձնել է արդարադատության նախարարի և բյուջեի նախարարի պաշտոնները։ Նույն պաշտոնը Լյուկ Ֆրիդենը զբաղեցրել է 2004 թվականի հունիսին կայացած խորհրդարանական ընտրություններից հետո, իսկ մինչև 2006 թվականի փետրվարը զբաղեցրել է նաև երկրի պաշտպանության նախարարի պաշտոնը։

Որպես ֆինանսների նախարար Լյուկ Ֆրիդենը ներկայացրել է Լյուքսեմբուրգը Տնտեսական և ֆինանսական հարցերի եվրոպական նախարարների խորհրդում (ECOFIN) և Եվրոխմբում, մասնակցել է Եվրոգոտու կայունացմանը և եվրոպական բանկային միության ձևավորմանը։ 15 տարի Ֆրիդենը աշխատել է որպես Համաշխարհային բանկի կառավարիչ և 2013 թվականին եղել է Արժույթի միջազգային հիմնադրամի և Համաշխարհային բանկի խմբի կառավարիչների խորհրդի նախագահ։

2014 թվականին նա հեռացել է քաղաքական գործունեությունից և դարձել Deutsche Bank-ի փոխնախագահ։ 2016 թվականին նա վերադարձել է Լյուքսեմբուրգ և զբաղեցրել բանկային և մեդիա ոլորտների ընկերություններում բարձր պաշտոններ։

2022 թվականին նա ստանձնել է Եվրոպական առևտրի և արդյունաբերական պալատների ասոցիացիայի նախագահի պաշտոնը։

2023 թվականի փետրվարին նա վերադարձել է քաղաքականություն և դարձել Քրիստոնեա-սոցիալական ժողովրդական կուսակցության գլխավոր թեկնածու, մասնակցել է նույն թվականի խորհրդարանական ընտրություններին և ընտրվել է պատգամավոր, իսկ նրա կուսակցությունը հավաքել է ամենաշատ ձայները և հոկտեմբերի 7-ին Լյուկ Ֆրիդենն ընտրվել է Լյուքսեմբուրգի վարչապետ։

2023 թվականի նոյեմբերի 22-ին Ֆրիդենը Պատգամավորների պալատում ներկայացրել է իր կառավարության ծրագիրը։

Լյուկ Ֆրիդենն ամուսնացած է, ունի երկու երեխա։ Նա տիրապետում է անգլերենի, գերմաներենի, ֆրանսերենի և հոլանդերենի։

## Ծանոթագրություններ

## Արտաքին հղումներ
*
*СМИ: новым премьер-министром Люксембурга станет Люк Фриден
*Герцог Люксембурга принял политика Люка Фридена, формирующего новое правительство
* Уверен, что Ваше пребывание в должности укрепит дружественные отношения между нашими странами и партнерство Армения-Европейский союз. Никол Пашинян — премьер-министру Великого Герцогства Люксембург Люку Фридену по случаю вступления в должность

Կատեգորիա:21-րդ դարի քաղաքական գործիչներ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Լյուքսեմբուրգի վարչապետներ
Կատեգորիա:Պետության գործող ղեկավարներ
Կատեգորիա:Քեմբրիջի համալսարանի շրջանավարտներ
Կատեգորիա:Ֆինանսների նախարարներ